recursal/SuperWikiNEXT-32B huggingface dataset:
**Bank işi** (Banking) — İqtisadi subyektlərin sərbəst pul vəsaitlərinin müvəqqəti cəlb edilməsi, kreditlərin yerləşdirilməsi, hesablaşmaların aparılması, eləcə də, müxtəlif bank xidmətlərinin göstərilməsi istiqamətində bank tərəﬁndən aparılan irili-xırdalı bütün əməliyyatlar. Bank işi aşağıdakı kimi əməliyyatları ehtiva edir:

1. Aktiv bank əməliyyatları – kreditin təqdim edilməsi, qiymətli kağızların alınması və s. yəni sərbəst vəsaitlərin yerləşdirilməsi üzrə aparılan bank əməliyyatları.
2. Məsləhətləşmə (konsaltinq) əməliyyatları – bankın müxtəlif maliyyə məsələləri ilə bağlı müştərisinə göstərdiyi məsləhət (konsaltinq) xidmətləri.
3. Vasitəçilik (komisyon) əməliyyatları – iqtisadi subyektlər arasında vasitəçilik xidmətləri, verilən tapşırıqların icrası və s. ilə bağlı bank əməliyyatları.

Bankların pul və kapital bazarlarında fəaliyyəti
------------------------------------------------

Müasir kapitalist iqtisadiyyatı funksional təyinatlı bazarlar sistemi kimi çıxış edir. Bu sistemin tərkibində aşağıdakıları göstərmək olar:
– istehlak malları bazarı;
– istehsal vasitələri bazarı;
– xidmətlər bazarı;
– əmək bazarı;
– elmi-texniki məhsul bazarı;
– borc kapitalı bazarı;
– qiymətli kağızlar bazarı;
– valyuta bazarı;
– qiymətli metallar bazarı və s.
Burada bizim diqqətimizi ilk növbədə borc kapitalı bazarı cəlb edir. Məlumdur ki, borc kapitalı bazarı (BKB) iqtisadi münasibələrin elə bir sahəsidir ki, burada baş verən əqdlərin obyekti kimi borc verilən pul kapitalı çıxış edir. Funksional baxımdan, BKB iqtisadiyyatın kreditləşdirilməsinin təmin olunması məqsədilə pul kapitallarının səfərbər edilməsi və yenidən bölgüsünün baş verdiyi bazar münasibətləri sistemidir. İnstitüsional, yəni təsisat baxımından BKB borc kapitalın hərəkətini təmin edən kredit-maliyyə, o cümlədən qiymətli kağızlar bazarı (QKB)təsisatlarının məcmusudur. Son illərin ədəbiyyatında BKB anlayışı maliyyə bazarı anlayışı ilə əvəzlənir. Başqa sözlərlə, bu iki anlayış mənaca eyniləşdirilir. Lakin, bu o qədər də düzgün deyil. Maliyyə bazarı anlayışı BKB anlayışından daha genişdir. BKB-dakı əqdlərin obyekti kimi borc verilən pul kapitalı çıxış etdiyi halda, maliyyə bazarı ümumiyyətlə pul resurslarının hərəkətinin bazar mexanizmini səciyyələndirən anlayışdır. Maliyyə bazarı istənilən maliyyə alətlərin (maliyyə aktivlərin – nağd pul, depozitlər, borclar, qiymətli
kağızlar və s.) alqı-satqısının baş verdiyi bazardır. Deməli, maliyyə bazarında pul vəsaitlərinin maliyyə aktivləri mülkiyyətçilərinin dəyişməsi ilə müşayiət olunan hərəkəti baş verir.
Hər iki anlayış arasındakı fərq maliyyə bazarının və borc kapitali bazarının quruluşunda da özünü göstərir. BKB-nin quruluşunu zaman, əməli və təsisat baxımından səciyyələndirmək olar.

İstinadlar
----------

1. ↑  MALİYYƏ BAZARLARI TERMİNLƏRİNİN İZAHLI LÜĞƏTİ Bakı, "NURLAR" Nəşriyyat-Poliqrafiya Mərkəzi, 2010, s.35
2. ↑  *Hüseynova Alidə Teymur qızı.* Bank işi. Bakı: Təknur. 2016. səh. 14.
**Lina Medina** (*Lina Vanessa Medina*) — 1933-cü il sentyabrın 27-də Peruda anadan olmuş qız tibb tarixində ən gənc ana sayılır.

Tarix
-----

O, özünün ilk övladını 5 yaş, 7 aylığında dünyaya gətirib. Linanı xəstəxanaya valideynləri qarnında şiş əmələ gəlməsindən şübhələndikləri üçün gətirmişdilər. Həkimlərin ilkin qənaəti də ata-ananın şübhələrini təsdiqləyir. Amma tezliklə, qızın hamiləliyin yeddinci ayında olduğu aşkarlanır.

Həkim Jerardo Lozada Linanın həqiqətən də hamilə olduğunu təsdiqlətdirmək üçün qızı Perunun paytaxtındakı klinikalardan birinə aparır və diaqnoz təsdiqlənir.

Uşağın çanaq sümükləri kifayət qədər inkişaf etmədiyindən, həkimlər əməliyyat etmək qərarı verirlər. Ay yarımdan sonra, 1939-cu il mayın 14-də doktor Lozada və doktor Kolaretin həyata keçirdiyi qeysəriyyə əməliyyatıyla Lina bir oğlan uşağı dünyaya gətirir. Körpənin çəkisi 2,7 kiloqram olur, anası ona həkiminin şərəfinə Jerardo adını qoyur.

Bütün şübhələr əvvəlcə Linanın atasının üzərinə düşür, onu həbs edirlər. Amma günahı sübuta yetmədiyindən, onu azad edirlər.

O dövrün mətbuatında bu hadisə geniş müzakirə predmetinə çevrilir. Bəzi qəzetlər yazırlar ki, Linanın böyüyüb boya-başa çatdığı kənddə yaşayan hindular kütləvi orgiya ilə başa çatan el şənlikləri zamanı zorlayıblar.

İstinadlar
----------

1. ↑  .
**Nquyen Thi Din** (vyet. Nguyễn Thị Định; 15 mart 1920 – 26 avqust 1992, Bençe) — Vyetnam inqilabçısı, Cənubi Vyetnamın milli azadlıq hərəkatının lideri.

Həyatı
------

Nguyễn Thị Định & Józef Urbanowicz - 1976
Nquyen Thi Din 15 mart 1920-ci ildə Fransa Hind-Çinində, Zyonqçom mahalının Lıonqhoa icmasında kəndli ailəsində anadan olmuşdur. O, 18 yaşında inqilabi mübarizəyə qoşulmuşdur. 1939-cu ildə Fransa müstəmləkəçiliyinə qarşı milli azadlıq hərəkatında iştirak etdiyinə görə həbs edilmiş və 1943-cü ilə qədər həbsdə olmuşdur. Vyetnam imperiyasına son qoyan 1945-ci il Avqust inqilabında fəal iştirak etmişdir. 1945–1954-cü illər Birinci Hind-Çin müharibəsi dövründə Vətənin Xilaskarlığı Uğrunda Qadınlar Assosiasiyasında və Vyetnam Milli Birliyində (Lyen-Vyet) rəhbər işlərdə olmuşdur.

1960-cı ilin yanvarında Mekonq deltasında partizan müharibəsinin kimi prezident Nqo Din Zyem hökumətinə qarşı üsyanın qərargahına rəhbərlik etmişdi. 1961-ci ildən Cənubi Vyetnamın Azadlığı Uğrunda Qadınlar Birliyinin sədri, Cənubi Vyetnamın Azadlığı Uğrunda Silahlı Qüvvələrin Ali Baş Komandanının müavini olmuşdur. 1964-cü ildən Cənubi Vyetnam Milli Azadlıq Cəbhəsi Mərkəzi Komitəsinin Rəyasət Heyətinin üzvüdür.1975-ci ildə Vyetnam müharibəsi başa çatdıqdan və ölkə birləşdirildikdən sonra Vyetnam Kommunist Partiyasının Mərkəzi Komitəsində işləmişdir. O, Vyetnam Xalq Ordusunda general-mayor hərbi rütbəsini alan ilk qadın olmuşdur.1987-ci ildən ömrünün sonuna kimi Vyetnam Sosialist Respublikasının Milli Assambleyasının sədri (vitse-prezidenti) vəzifəsində çalışmışdır. 26 avqust 1992-ci ildə vəfat etmişdir.

Mükafatlar
----------

* 1968 – "Xalqlar arasında sülhün möhkəmləndirilməsinə görə" Beynəlxalq Lenin mükafatı.
* 1973 – "Xalqlar dostluğu" ordeni (7 mart 1973-cü il) .

İstinadlar
----------

1. 1 2  Nguyễn, Thị Ðịnh // Czech National Authority Database.
2. ↑  "66 il saçını yumadan uzatdı - Piton ilanına bənzətdi - FOTO, son xeberler". Sonxeber.az. 2023-08-28 tarixində arxivləşdirilib. İstifadə tarixi: 2023-08-28.
3. ↑  "Ву Кань. Тропа Хо Ши Мина: Легенды и были". 2012-05-07 tarixində arxivləşdirilib. İstifadə tarixi: 2009-12-20.
4. ↑  "О Нгуен Тхи Динь на сайте druzhbanarodov.ru".[*ölü keçid*]

Xarici keçidlər
---------------

* Фото: Нгуен Тхи Динь и Герман Титов
**Şamaxı–Qobustan neftli-qazlı sahəsi** — Azərbaycanda, Böyük Qafqazın cənub-şərq batımında neftli-qazlı hövzə. Sahədə çoxlu palçıq vulkanı var.

Geologiyası
-----------

Şamaxı–Qobustan neftli-qazlı sahəsinin geoloji quruluşunda Orta Yuradan (Mezozoy) Üst Pliosenədək (Kaynozoy) olan çöküntü kompleksi öyrənilmişdir. Sahə eyniadlı sinklinoriumu əhatə edir. Beş böyük tektonik zonaya ayrılır: Şimal, Mərkəz, Cənub-Qərb, Cənub-Şərq və ya Ceyrankeçməz depressiyası və Ələt–Ləngəbiz. Bu zonaların, xüsusilə Şimal tektonik zonasının quruluşu olduqca mürəkkəbdir. Şimal zonası böyük ölçülü uzununa, eninə qırılmalarla, üstəgəlmələrlə mürəkkəbləşmişdir. Ələt–Ləngəbiz tektonik zonasında uzununa istiqamətdə 100 kilometr (62 mil) məsafədən izlənən böyük qırılma müşahidə edilmişdir. Bu qırılma nəticəsində Üst Pliosen çöküntülərinin Orta Pliosen və Miosen çöküntüləri ilə kontaktı yaranmışdır. Neft-qazlılığı güman edilən sahələrin çox olmasına baxmayaraq tektonik quruluşun mürəkkəbliyindən yalnız iki yataq aşkar edilmişdir: Umbakı neft yatağı, Duvannı qaz-kondensat yatağı. Sahənin neft-qazlılıq perspektivi Üçüncü sistem və Təbaşir çöküntüləri ilə əlaqədardır.

İstinadlar
----------

1. ↑  Шамахы–Гобустан нефтли-газлы саһәси // Азәрбајҹан Совет Енсиклопедијасы: [10 ҹилддә]. X ҹилд: Фрост—Шүштәр. Бакы: Азәрбајҹан Совет Енсиклопедијасынын Баш Редаксијасы. Баш редактор: Ҹ. Б. Гулијев. 1987. С. 461.

Xarici keçidlər
---------------

* "ŞAMAXI–QOBUSTAN NEFTLİ-QAZLI RAYONU". Genderi.org (az.).
**Sığınacaq** — əhalini və qoşunların şəxsi heyətini bütün qırğın vasitələrinin zədələyici təsirindən qorumaq üçün tikilən xüsusi qurğu.

Sığınacaq mülki müdafiədə kollektiv mühafizə vasitələrinin əsas növüdür.

Sığınacaqdan ilk dəfə Birinci dünya müharibəsi zamanı istifadə edilmişdir. İkinci dünya müharibəsi illərində isə bomba və qaz sığınacaqları geniş tətbiq olundu. Sığınacaq mohkəm inşaat materiallarından tikilir (nüvə partlayışının zərbə dalğası təsirindən qorunmaq üçün), radioaktiv, kimyəvi, bakterioloji maddələrdən qorunmaq üçün hermetik olur, ventilyasiya qurğusu ilə təchiz edilir və burada adamların 2-3 gün qalması üçün şərait yaradılır. Sığınacaqlarda adamların yerləşdiyi əsas otaqlardan başqa ərzaq, su ehtiyatları saxlanan otaqlar, sanitariya qovşağı və digərləri üçün nəzərdə tutulan yardımçı otaqlar, kanalizasiya, isitmə sistemi, qəza halları üçün giriş və çıxış yolları və sığınacaq olur. Metropoliten stansiyaları, yeraltı qazmalar və digərlərindən də sığınacaq kimi istifada edilə bilər.

İstinadlar
----------

Xarici keçidlər
---------------

|  |  |
| --- | --- |
|  | *Hərb ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



|  |  |
| --- | --- |
|  Bu şablona bax   Normativ yoxlama | LCCN: sh85046982, sh85092947 · Microsoft: 2779511760 · NDL: 01211591 · NKC: ph349441 |
***Pennantia baylisiana*** və ya **Üç Kral kaikomako** – Pennantiaceae (köhnə təsnifatlarda Icacinaceae) fəsiləsinin pennantiaceae cinsinə aid bitki növü. Bu, Yeni Zelandiyanın Cape Reinga şəhərindən təxminən 55 kilometr (34 mil) şimal-qərbdə, Manavatawahi / Üç Kral Adalarına endemikdir. Onun kəşfi zamanı yalnız bir bitki qalmışdır. Bu tək ağac gəzən keçilərin əlçatmaz olduğu yamacda böyüyür və "dünyanın ən tənha ağacı" adlanır. Növ 1945-ci ildə botanik Geoff Baylis tərəfindən kəşf edilmiş və 1948-ci ildə təsvir edilmişdir, baxmayaraq ki, Pennantia'nın fərqli bir növü kimi tam olaraq qəbul edilməsinə onilliklər keçməsinə baxmayaraq. Yeganə vəhşi ağac dişi olsa da, 1950-ci illərdə şlamlardan uğurla çoxaldılmış, onlardan biri 1985-ci ildə öz-özünə tozlanmağa başlamışdır. Sonrakı toxumla yetişən bitkilər özləri toxum qoymuş və növlər adada yenidən əkilmişdir. bitişik materikdə və Yeni Zelandiya ətrafındakı ictimai və özəl bağlarda.

Haqqında
--------

Pennantia baylisiana, dünyanın ən nadir bitkiləri siyahısında yer alan və Ginnesin Rekordlar Kitabında öz yerini qoruyan başqa bir addır. Yeni Zelandiya sahillərindəki Üç Kral Adalarında yalnız bir ağac sağ qalıb. Onun cinsi ilə bağlı bir çox mübahisəli tapıntılar var. Bəzi botaniklər bunun dişi növ olduğunu düşünsələr də, bəziləri bunun əksini bildirir. Bu bitkini çoxaltmaq üçün botaniklər diqqətlə yerə toxum səpdilər. Bununla belə, ən böyük problem odur ki, əlverişsiz iqlimi və zamanın dağıdıcılığını keçmək şərti ilə yetkin bir bitkiyə çevrilmək üçün on ilə yaxın vaxt lazımdır.

İstinadlar
----------

1. ↑  "Pennantia baylisiana". 2021-09-18 tarixində arxivləşdirilib.

Xarici keçidlər
---------------

|  |  |
| --- | --- |
|  Bu şablona bax   Taksonomiya | GBIF · iNaturalist · NCBI |
| Normativ yoxlama | Microsoft: 2777405499 |
Vikipediyada bu ad-soyadlı digər şəxslər haqqında da məqalələr var; bax: Emin Mahmudov.

**Mahmudov Emin Qasıməli oğlu** (1 yanvar 1925, Göyçay – 2000) — nasir, tərcüməçi, 1954-cü idən Azərbaycan Yazıçılar Birliyinin üzvü.

Həyatı
------

Emin Mahmudov 1925-ci il yanvarın 1-də Azərbaycanın Göyçay şəhərində anadan olmuşdur. Burada 1 saylı orta məktəbi bitirib bir il uşaq evində tərbiyəçi işləmiş, sonra ordu sıralarında olmuşdur (1943–1945). Tərxis edildikdən sonra ADU-nun filologiya fakültəsinin jurnalistika şöbəsində təhsil almışdır (1945–1950).

Ədəbi yaradıcılığa şeirlə başlasa da, elmi fantastikaya və bədii tərcüməyə üstünlük vermişdir. "RT-1" adlı ilk elmi-fantastik hekayəsi 1952-ci ildə "Pioner" jurnalında dərc olunmuşdur. "Günəş şəhəri" adlı ilk elmi-fantastik hekayələr məcmuəsi isə 1953-cü ildə Uşaqgəncnəşrdə çapdan çıxmışdır. O, Bakıda Baş mətbuat idarəsində senzor (1948–1952), "Azərbaycan qadını" jurnalı redaksiyasında məsul katib (1955–1966), "Ədəbiyyat və incəsənət" qəzeti redaksiyasında ədəbi işçi (1953–1954), "Azərbaycan pioneri" qəzeti redaksiyasında məsul katib (1967–1971), Azərbaycan Dövlət Televiziya və Radio Verilişləri Şirkətində böyük redaktor (1973–1982) olmuşdur. 1982–1992-ci illərdə orada ştatdankənar müxbir işləyib. Xidmətlərinə görə medallarla təltif olunmuşdur.

1954-cü ildən Azərbaycan Yazıçılar Birliyinin üzvü olub.

Ömrünün son illərini Amerika Birləşmiş Ştatlarında yaşayıb və 31 avqust 2013-cü ildə, Santa Monika şəhərində vəfat edib.

Əsərləri
--------

1. Muğanda qütb parıltısı. Bakı: Uşaqgəncnəşr, 1954, 59 səh.
2. Kainat gəmisi. Bakı: Uşaqgəncnəşr, 1957, 189 səh.
3. Veneranın göyləri od içindədir. Bakı: Uşaqgəncnəşr, 1960, 211 səh.
4. Qeyb olmuş səslər. Bakı: Azərnəşr, 1964, 87 səh.
5. Dəmir necə ayaq açdı. Bakı: Gənclik, 1967, 41 səh.
6. Zülmət dənizi. Bakı: Gənclik, 1972, 174 səh.
7. Ulduzlar yolumuzu gözləyir. Bakı: Gənclik, 1975, 93 səh.
8. Qüdrətli pillə. Bakı: Gənclik, 1985, 56 səh.
9. Günün nəfəsi. Bakı: Gənclik, 1986, 60 səh.
10. Atlant qızı. Bakı: Yazıçı, 1986, 230 səh.

Tərcümələri
-----------

(ruscadan)

1. V. Zaxarçenko. Elektrik beyni ilə söhbət. Bakı: Gənclik, 1970, 293 səh.
2. V. Levi. Fikir ardınca. Bakı: Gənclik, 1972, 308 səh.
3. R. Baxtamov. Qanun qanundur. Bakı: Gənclik, 1974, 292 səh.
4. Z. Seyidməmmədova. Təyyarəçinin qeydləri. Bakı: Gənclik, 1976, 93 səh.
5. Şişpapaq (povest). Bakı: Azərnəşr, 1964, 196 səh.
6. Dağlarda şimşək çaxır (povest). Bakı: Gənclik, 1967, 202 səh.
7. Yağış mahnısı. Bakı: Gənclik, 1968, 174 səh.
8. Povest və hekayələr. Bakı: Gənclik, 1976, 198 səh.
9. Baba nağılı (povest və hekayələr). Bakı: Gənclik, 1978, 248 səh.
10. Teleqram (povest və hekayələr). Bakı: Gənclik, 1982, 164 səh.

İstinadlar
----------
**İlhamiyyə Faiq qızı Rzayeva** — azərbaycanlı jurnalist, televiziya aparıcısı, prodüser, rejissor.

Həyatı
------

26 mart 1967-cı ildə Qazax rayonunda anadan olmuşdur. 1974-cü ildə Bakı şəhəri Nəsimi rayonu 42 saylı tam orta məktəbin birinci sinfinə gedib və 1984-cü ildə həmin məktəbi bitirib.

Həmin ildə Azərbaycan Dövlət Universitetinin Filologiya fakültəsinə daxil olub. Tələbə ikən "Молодежь Азербайджанa" qəzeti ilə ştatdankənar müxbir olaraq əməkdaşlıq edib.

1989-cu ildə universiteti bitirdikdən sonra Azərbaycan Dövlət Televiziyasında işə qəbul edilir. Xəbərlər redaksiyasında müxbir kimi çalışıb. Sonralar ABA TV, Lider TV, Space TV (" Gecə kanalı" verilişi) telekanallarında çalışıb. ANS TV-də "Nəzər nöqtəsi" verilişinin aparıcısı olmuşdur. Hal-hazırda AzTV-də "Nəzər nöqtəsi" verilişinin aparıcısıdır .

Yaradıcılığı
------------

"Gündəlik Azərbaycan", "525", "Azadlıq", "Bizim Yol", "Zerkalo" qəzetlərində məqalələri dərc olunub. 100-dən artıq məqalə müəllifidir. Azərbaycan Media Mərkəzi İdarə Heyətinin Sədridir. Həsən bəy Zərdabi adına Jurnalistika Milli Mükafatına layiq görülmüşdür. Bir çox nüfuzlu jurnalistika müsabiqələrinin münsiflər heyətinin üzvüdür.

Hazırda müstəqil ekspert jurnalist kimi fəaliyyət göstərir. "SOS" uşaq kəndləri Azərbaycan Assosiasiyasında fandreyzinq və ictimaiyyətlə əlaqələr üzrə mütəxəssis vəzifəsində çalışır.

"Gecə kanalı" adlı bir kitabın müəllifidir.

* Yazıçı, şair, publisist Həmid Herisçinin həyat yoldaşıdır. Bir övladı var.

Filmoqrafiya
------------

1. Ağ dünya (film, 1995)
2. Bala-başa bəla! (film, 1995)
3. Beşmərtəbəli evin altıncı mərtəbəsi (film, 1996)
4. Fatehlərin divanı
5. Körpü (film, 2003)
6. Qayalarda qalan səs (film, 1995)
7. Qayıdış… (film, 1996)
8. Nigarançılıq (film, 1998)
9. Ömürdən uzun gecə (film, 1996)
10. Salur Qazanın evi talandığı boy (film, 2001)
11. Yaşıl eynəkli adam-2 (film, 1999)
12. Yurd yeri (film, 1997)

Həmçinin bax
------------

* Kim zəngin olmaq istəyir? Milyonların Şousu (televeriliş, 2002)

Xarici keçidlər
---------------

* TELEJURNALİSTİN TELEŞİRKƏTƏ QARŞI İDDİASINA BAXILIB[*ölü keçid*]
**İzokost,** () əmtəə və ya xidmətin istehsalında müəyyən bir ümumi xərc üçün alına bilən bütün mümkün giriş birləşmələrini təmsil edən xətti təsvir etmək üçün iqtisadiyyatda istifadə olunan bir termindir. Termin istehsal nəzəriyyəsinin təhlilində firmalara müəyyən bir məhsul səviyyəsi üçün daxilolmaların ən sərfəli kombinasiyasını müəyyən etməkdə kömək etmək üçün istifadə olunur. İstehlakçı nəzəriyyəsindəki büdcə məhdudiyyətinə bənzəsə də, isokost xəttinin istifadəsi fayda-maksimimizasiyadan fərqli olaraq istehsalda xərclərin minimuma endirilməsinə aiddir.

Girişlərin sabit vahid məsrəfləri ilə iki istehsal girişi üçün əmək və kapital üçün izokost xəttinin tənliyi belədir:

{\displaystyle rK+wL=C\,}

Məsələn, əgər firmanın ümumi dəyəri 100 ABŞ dolları təşkil edirsə və iki girişdən, Əmək (L) və Kapital (K) istifadə etmək istəyirsə, o, öz izokostunu aşağıdakı kimi hesablaya bilər:

İzokost = $100 / (Əmək miqdarı + Kapitalın miqdarı)

Bu düstur daha sonra müxtəlif giriş kombinasiyaları üçün izokostu hesablamaq üçün istifadə edilə bilər və nəticələr izokost xətti yaratmaq üçün qrafikdə çəkilə bilər.

İskost xəttinin yamacı iki girişin nisbi qiymətini göstərir. Əgər isokost xəttinin yamacı mənfidirsə, bu o deməkdir ki, bir giriş digərindən nisbətən bahadır. Əgər isokost xəttinin yamacı müsbətdirsə, bu o deməkdir ki, bir giriş digərindən nisbətən ucuzdur.

İstinadlar
----------

1. ↑  Varian, Hal R. *Microeconomic Analysis*, third edition, Norton, 1992.
2. ↑  Chiang, Alpha C. *Fundamental Methods of Mathematical Economics*, third edition, McGraw-Hill, 1984.
Brilyantlar
**Brilyant** (*fr.* brillant "parlaq, parıldayan") — cilalanmaqla təbii parlaqlığının maksimum dərəcədə artırıldığı almaz. Brilyantlar "4 C" sistemi ilə qiymətləndirilir. C-lər ingilis dilindəki: *cut* (kəsmə), *clarity* (təmizlik), *color* (rəng) və *carat* (karat çəkisi) sözlərinin baş hərfidir və onlar daşın mükəmməlliyə nə qədər yaxın olduğunu müəyyən etməyə imkan verir. Hər cilalanmış almaz brilyant deyil - yalnız parlaq şəkildə cilalanmış olanlar brilyant sayılır. Daşın cilalanmasını qiymətləndirərkən əsas şey onun keyfiyyəti: kənarların nə qədər həndəsi dəqiq və mütənasib olmasıdır. İdeal cilalanmış brilyant "A" hərfi ilə kodlanır, daha sonra B, C, D – keyfiyyətə görə azalan qaydada gəlir. Beynəlxalq sistemdə (GIA) ideal cilalanmış brilyant Excellent (Əla) və keyfiyyətin azalan qaydasına uyğun olaraq - Very Good, Good, Fair, Bad (Çox yaxşı, Yaxşı, Normal, Pis) təyin olunur.

Təmizlik — almazların keyfiyyətinin vacib göstəricisidir: daş qüsurlarının və ya xarici daxilolmaların olması və ya olmaması ilə ifadə edilir; Qüsurları olmayan almaza *xalis almaz* deyilir.

Almazların çəkisi karatla ölçülür: 1 karat 0,2 qrama bərabərdir .

Əksər brilyantlar flüoresansa, yəni ultrabənövşəyi şüalanmaya məruz qaldıqda parıldamaq qabiliyyətinə malikdir.

İstinadlar
----------
**Anastasiya** (*ing.* Anastasia) - 1997-ci ildə istehsal olunmuş cizgi filmidir. Cizgi filmi 1956-cı ildə çəkilmiş eyni adlı film əsasında hazırlanmışdır. 1999-cu ildə cizgi filmin "Anastasia: Adventures with Pooka and Bartok" adlı video oyunu çıxmışdır.

Məzmun
------

Rusiyanın sonuncu imperatoru II Nikolay Romanovun qızı Anastasiya Romanova Rasputinin hücumuna məruz qalır. Amma Anastasiya nənəsi ilə ondan qaça bilir. Qatara tərəf qaçan Anastasiya gözlənilmədən büdrəyərək aşağıya diyirlənir. Bu zaman onun başı yerə bərk dəyir və Anastasiya huşunu itirir. Bu hadisədən sonra 10 il keçir. Anastasiya uşaq evində böyüyür. Lakin onun uşaqlıq vaxtındakı hadisələrdən xəbəri yoxdur. Uşaqlıq vaxtlarından ona qalan yeganə yadigar əşya üzərində "Parisdə görüşənədək" yazılmış amuletdir. Anastasiya öz adını "Anya" deyə çağırır. Bütün bu hadisələri öyrənmək üçün Anastasiya Parisə getmək məcburiyyətindədir. Lakin Rasputin artıq qəbrindən oyanmışdır...

İstinadlar
----------

1. ↑  "IGN: Anastasia: Adventures with Pooka and Bartok". IGN. 2007-07-14 tarixində orijinalından arxivləşdirilib. İstifadə tarixi: 2010-12-30.
2. ↑  "Bartok the Magnificent (Video 1999)". IMDb. 2017-06-10 tarixində arxivləşdirilib. İstifadə tarixi: 2010-12-30.

Xarici keçidlər
---------------

* *Anastasiya* — Internet Movie Database saytında.
**Səməd Salman oğlu Süleymanov** (7 dekabr 1906, Potu, Göyçay qəzası – 11 avqust 1984, Bakı) — Azərbaycan iqtisadçısı, dövlət xadimi, Azərbaycan SSR Mərkəzi Statistika İdarəsinin rəisi (1942–1963), Azərbaycan SSR əməkdar iqtisadçısı (1964).

Həyatı
------

Səməd Salman oğlu Süleymanov 7 dekabr 1906-cı ildə Göyçay qəzasının Potu kəndində anadan olmuşdur. İbtidai təhsilini Potu kəndində, sonra isə Göyçay şəhər orta məktəbində almışdır. 1922-ci ildə, beşinci sinfində oxuyarkən təhsilini davam etdirmək üçün Gəncə Kənd Təsərrüfatı Texnikumuna göndərilmiş və 1928-ci ildə həmin texnikumu başa vurmuşdur.

Səməd Süleymanov 1928-ci ilin aprel ayından 1930-cu ilin sentyabr ayınadək Kürdəmir rayonunda əvvəlcə aqrotexnik, sonra isə həmin rayonun Mollakənd kəndində aqronom məntəqəsinin müdiri vəzifəsində çalışmışdır. 1930 ilin sonlarında Azərbaycan Kommunist Partiyası Göyçay Rayon Komitəsi tərəfindən təhsilini davam etdirmək üçün yenidən Gəncə şəhərinə ezam olunaraq Azərbaycan Kənd Təsərrüfatı İnstitutunda təhsil almış və buranı 1934-cü ildə iqtisadçı-aqronom ixtisası üzrə bitirmişdir.

Səməd Süleymanov təhsilini başa vurduqdan sonra Göyçay MTS-də aqronom vəzifəsində işləməyə göndərilmiş, 1935-ci ildən etibarən Azərbaycan sovxozlar tresti sistemində işləmiş, Gəncədə təcrübə stansiyasının müdiri və Göyçay Torpaq Şöbəsinin aqronomu olmuşdur. 1937-ci ildə SSRİ Mərkəzi Statistika İdarəsi sisteminə işə keçirilərmiş, Azərbaycan SSR Mərkəzi Statistika İdarəsinin Göyçay rayonu üzrə müfəttişi, 1939-cu ildə isə Bakı Şəhər Statistika İdarəsinin rəisi vəzifəsinə irəli çəkilmiş və bu 1942-ci ilədək bu vəzifədə çalışmışdır. 1942 ilin iyun ayında Səməd Süleymanov Azərbaycan SSR Mərkəzi Statistika İdarəsinin rəisi təyin edilmiş və 1963-cü ilin mart ayınadək bu idarəyə başçılıq etmişdir. 1963-cü ildə təqaüdə çıxdıqdan sonra 1977 ilin martınadək Azərbaycan SSR Ali Soveti Rəyasət Heyətində məsləhətçi vəzifəsində çalışmışdır.

Səməd Süleymanov V çağırış Azərbaycan SSR Ali Sovetinin, eləcə də Bakı Şəhər Zəhmətkeş Deputatları Sovetinin deputatı seçilmişdir. 1960-cı ildə "Lenin" ordeni, iki "Şərəf nişanı" ordeni, "Qafqazın müdafiəsinə görə", "1941–1945-ci illər Böyük Vətən müharibəsində rəşadətli əməyə görə", "Əmək veteranı" kimi medallarla təltif edilmişdir. 1964-cü ildə ona "Azərbaycan SSR əməkdar iqtisadçısı" fəxri adı verilmişdir. 1958-ci ildə Ümumittifaq Kənd Təsərrüfatı Sərgisinin qızıl medalına, iki dəfə Azərbaycan SSR Ali Soveti Rəyasət Heyətinin fəxri fərmanına, 3 dəfə SSRİ Mərkəzi Statistika İdarəsinin "Sosialist uçotu əlaçısı" döş nişanına layiq görülmüşdür. 1963-cü ildən respublika əhəmiyyətli, 1972-ci ildən isə ittifaq əhəmiyyətli fərdi təqaüdçü olmuşdur.

Səməd Süleymanov 11 avqust 1984-cü ildə Bakı şəhərində vəfat etmişdir.

İstinadlar
----------

1. 1 2 3 4  Süleymanov Səməd Salman oğlu. Göyçay ensiklopediyası. 2023-03-26 tarixində arxivləşdirilib. İstifadə tarixi: 29 sentyabr 2023.
2. ↑  Сәмәд Салман оғлу Сүлејманов // Азәрбајҹан ССР Али Совети депутатларынын тәрҹүмеји-һаллары. Бешинҹи чағырыш: 15 март 1959-ҹу ил. Бакы. 1960. С. 338.
Bu adın digər istifadə formaları üçün bax: 28 May (dəqiqləşdirmə).

**28 May** — Azərbaycan Respublikasınnın Binəqədi rayonunun inzibati-ərazi vahidində qəsəbə. Azərbaycan Respublikası Milli Məclisinin 21 may 2004-cü il tarixli, 674-IIQ saylı Qərarı ilə Bakı şəhərinin Binəqədi rayonunun 28 May qəsəbəsi Xocasən qəsəbə inzibati ərazi dairəsi tərkibindən ayrılaraq, bu qəsəbə mərkəz olmaqla, 28 May qəsəbə inzibati ərazi vahidi yaradılmışdır. Azərbaycan Respublikası Milli Məclisinin 2 oktyabr 2006-cı il tarixli, 148-IIIQ saylı Qərarı ilə Bakı şəhərinin Binəqədi rayonunun 28 May qəsəbəsindən 254 ha torpaq sahəsi Abşeron rayonunun Xırdalan qəsəbəsinə verilmişdir.

Tarixi
------

Qəsəbənin bir hissəsi XX əsrin 90-cı illərində Xocəsən qəsəbəsinin inzibati ərazisinə daxil olmuşdur. 2003-cü ildə qaçqın və məcburi köçkünlər üçün nəzərdə tutulmuşdur. 2004-cü ildə 28 May qəsəbə inzibati vahidi yaradılmışdır. 

Binəqədi Rayon İcra Hakimiyyəti başçısının 28 May qəsəbəsi inzibati ərazi dairəsi üzrə nümayəndəlik 2004-cü ildən fəaliyyətə başlamış, işçilərin sayı 4 nəfərdir.

Coğrafiyası və iqlimi
---------------------

Qəsəbə rayon mərkəzindən 20 km aralı, Abşeron yarımadasının qərbində yerləşir.

Əhalisi
-------

Qəsəbədə yaşayan əhalinin sayı 7011 nəfər (01 yanvar 2013), qeyri rəsmi (qeydiyyatsız yaşayan) 10.000 nəfər təşkil edir.

İqtisadiyyatı
-------------

Əhalisi əsasən kənd təsərrüfatı, kənd təsərrüfatı məhsulları emalı müəssisələrində və sosial obyektlərdə çalışır.

Təhsil
------

Qəsəbədə 329 saylı 120 yerlik uşaq bağçası, 306 saylı 507 şagird yerlik orta ümumtəhsil məktəbi fəaliyyət göstərir.

İstinadlar
----------

1. ↑  .
2. ↑  "Bakı şəhəri Binəqədi rayonunun inzibati ərazi bölgüsündə qismən dəyişiklik edilməsi haqqında Azərbaycan Respublikası Milli Məclisinin 21 may 2004-cü il tarixli, 674-IIQ saylı Qərarı". 29 September 2022 tarixində arxivləşdirilib. İstifadə tarixi: 27 September 2022.
3. ↑  "Azərbaycan Respublikasının Abşeron və Bakı şəhəri Binəqədi rayonlarının inzibati ərazi bölgüsündə qismən dəyişiklik edilməsi haqqında Azərbaycan Respublikası Milli Məclisinin 2 oktyabr 2006-cı il tarixli, 148-IIIQ saylı Qərarı". 2023-01-22 tarixində arxivləşdirilib. İstifadə tarixi: 2022-09-26.
4. ↑  "28 May qəsəbəsi". 2015-12-22 tarixində arxivləşdirilib. İstifadə tarixi: 2017-10-15.
5. ↑  Əfəndiyev V.Ə. Qadımov F.E. Azərbaycanda qəsəbə. Bakı: EMK nəşriyyatı, 2013, s.115

Həmçinin bax
------------

| ⛭Binəqədi rayonunun yaşayış məntəqələri |
| --- |
| Qəsəbələr | 28 May • Biləcəri • Binəqədi • Xocəsən • Məhəmməd Əmin Rəsulzadə • Sulutəpə |  |

|  |  |
| --- | --- |
| Bakı | *Bakı şəhəri ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Məzmun
------

Film-tamaşada hadisələr torpaqlarımızın erməni qəsbkarları tərəfindən işğala məruz qaldığı vaxtlarda cərəyan edir. Mahal *(Kamal Xudaverdiyev)* və ailəsinin yaşadığı kəndə də artıq ermənilərin yaxınlaşma təhlükəsi vardır. Bunu eşidən Mahalın oğlanları kəndə gəlirlər ki, ata, ana və bacılarını vertolyotla Bakıya aparsınlar. Lakin Mahal kişi doğma torpağını tərk etmək istəməyəndə işlər daha da çətinləşir...

Film-tamaşanın heyəti
---------------------

### Film-tamaşa üzərində işləyənlər

**Əsərin müəllifi :** Elçin Mehrəliyev
**Quruluşçu rejissor :** Bəhram Osmanov
**Televiziya rejissoru :** Nadir Diridağlı
**Quruluşçu operator :** Əlövsət Aslanov
**Rəssam :** Rəfael Əsədov
**Bəstəkar :** Adil Bəbirov
**Səs rejissoru :** Firudin Hüseynov
**Operator :** Mirpaşa Ələkbərov
**Qrim ustası :** Çingiz Paşayev
**Rejissor assistenti :** Vüqar Vəliyev
**Montaj :** Ayaz Əliyev
**Mahnını ifa edən :** Arzu Rzayev
**Redaktor :** Nahid Hacızadə
**Direktor :** Nazim Dadaşov
**Prodüser :** Şərif Qurbanəliyev
### Rollarda

Kamal Xudaverdiyev-Mahal
Zemfira Əliyeva-Güllü
Cəfər Namiq Kamal(Cəfər Namiq Kamaloğlu kimi)-Sədrəddin
Ramiz Novruzov-Fəxrəddin
Abbas Qəhrəmanov-Ələddin
İlqar Vəliyev-Nurəddin
Elxan Ağahüseynoğlu-Əlimərdan
Ədilə Əzizova-Yeganə
Mətləb Abdullayev-Təhməz

Çəkilişə köməklik edən qurumlar
-------------------------------

Şamaxı Rayon İcra Hakimiyyəti

Həmçinin bax
------------

Azərbaycan filmlərinin siyahısı

Xarici keçid
------------

Filmi izlə
Vikipediyada bu ad-soyadlı digər şəxslər haqqında da məqalələr var; bax: Nailə Bağırova.

**Nataliya Valeh qızı Tağıyeva** (bəzi filmlərdə: *Nailə Bağırova*; 24 dekabr 1954, Zlatoust, Çelyabinsk vilayəti – 17 fevral 2005, Bakı) — Azərbaycan aktrisası, Azərbaycan Respublikasının xalq artisti (2000). Anası rus, atası isə azərbaycanlı olan Nataliya gənclik illərindən sənətə, teatr və kinoya maraq göstərib.

Həyatı
------

Nataliya Valeh qızı Tağıyeva 1978-ci ildə Azərbaycan Dövlət İncəsənət İnstitutunun aktyorluq fakültəsini bitirmişdir. 1978-ci ildən S. Vurğun adına Azərbaycan Dövlət Akademik Rus Dram Teatrının aktrisası olmuşdur. İlk dəfə səhnədə Rüstəm İbrahimbəyovun "Ultimatum" pyesində gəlin rolunda çıxış etmişdir. Bağırova soyadı ilə də çıxış edib.

Rolları: Xumar ("Şeyx Sənan", H. Cavid), Ziba xanım ("Lənkəran xanının vəziri", M. F. Axundov), Nastasya Filippovna ("İdiot", F. Dostoyevski), Dvoyra ("Qürub", İ. Babel), Azaliya ("Azaliya", İ. Jamiak), Marianna ("İdeal cütlük", A. Popov) və s.

"Azərbaycanfilm"in istehsalı olan "Yarımçıq qalmış serenada", "Onun dəlisov məhəbbəti", "Cin mikrorayonda", "Ailə" və başqa filmlərində çəkilmişdir.

Məbud Məhərrəmov xatırlayır: O vaxt Nataliyanın xəstəliyi şiddətləndi. O, xəstəliyini bilirdi və əli hər yerdən üzülmüşdü. Xərçəng onun ağciyərini və bir böyrəyini zədələmişdi. Moskvadan bir onkolooq gəlmişdi. Mən Nataliyanın bütün analizlərini göstərdim. Həkim mənə dedi ki, təcili onu Moskvaya gətirin, onun bir böyrəyini götürəcəyik, bundan sonra iki il normal işləyəcək. Əməliyyat olunandan sonra Nataliya ilə iki il səhnəyə çıxdıq, hətta İsrailə qastrol səfərinə də getdik. Həkim necə demişdisə, elə də oldu. Ölümünə iki ay qalmış, çox üzüldü, yatağa düşdü. Onda mən tez-tez onun yanına gedirdim, onu ruhlandırmağa çalışırdım. Bir dəfə mənə dedi ki, "bəs sən mənə söz vermişdin ki, məni xilas edəcəksən, indi elə də, niyə eləmirsən?" Onun son arzusu əlbəttə ki, sağalmaq, xəstəlikdən xilas olmaq idi. Amma təəssüf ki, olmadı. Mən də bu haqda ona heç nə deyə bilmirdim. Çünki bilirdim ki, vəziyyəti çox ağır idi və son günlərini yaşayır.

Nataliya Tağıyeva 19 fevral 2005-ci ildə xərçəng xəstəliyindən Bakıdakı evində dünyasını dəyişir. Çəmbərəkənd məzarlığında dəfn edir.

Filmoqrafiya
------------

1. Dədə Qorqud (film, 1975)
2. Yarımçıq qalmış mahnı (film, 1979)
3. Onun bəlalı sevgisi (film, 1980)
4. Cin mikrorayonda (film, 1985)
5. Aşkarsızlıq şəraitində... (film, 1986)
6. Ailə (film, 1998) (tammetrajlı bədii film)-rol: Sofiya Mixaylovna
7. Etimad telefonu (film, 2001)
8. Bəyaz həyat (film, 2003)
9. Yumurta (film, 2003)

İstinadlar
----------

1. ↑  *moderator.az.* "Məşhur aktrisanın qayınanası olan, ölümcül xəstəliyə yoluxan Xalq artisti..." moderator.az (az.). İstifadə tarixi: 2024-01-01.
**Aqil M. Quliyev** (d. 5 avqust 1972) — azərbaycanlı aktyor, rejissor.

Həyatı
------

Aqil M. Quliyev 5 avqust 1972-ci ildə Bakıda anadan olmuşdur. 1989-cu ildə 153 №-li orta məktəbi bitirib. Azərbaycan Dövlət Mədəniyyət və İncəsənət Universitetinin "Bədii kino və televiziya rejissorluğu" fakültəsini bitirib (1990-1996). Kino işçisi Eldəniz Quliyevin qardaşı oğludur.

Ailəli olub. Bir qız övladı var.

Fəaliyyəti
----------

"Azərbaycanfilm" kinostudiyasında rejissor köməkçisi vəzifəsindən karyerasını başlayıb. 1992-ci ildən aktyor kimi müxtəlif filmlərdə çəkilib. Bu illərdə Beynəlxalq "MİR" Teleradio və "Aztv" Dövlət Teleradio Şirkətlərində müxtəlif televerilişlərin rejissoru olub. 1997-1999-cu illərdə "ABA" Teleşirkətində reklam rejissoru kimi çalışıb. 2000-2006-cı illərdə müstəqil prodüser və rejissor kimi reklam və musiqili video işləri ilə Azərbaycanda məşhurlaşıb. 2006-2007-ci illərdə "Academy Production" şirkətinin içraçı direktoru vəzifəsində çalışıb. 2007-ci ildən "Aqil M. Film" şirkətinin təsisçisi və bədii rəhbəridir.

Filmoqrafiya
------------

1. Kənar adamlar (film, 1992)(tammetrajlı bədii film)(rol :Qalib)
2. Kök (film, 1992)
3. Ümid (film, 1995)(tammetrajlı bədii film)(rol: kor əsgər)
4. Leyli və Məcnun (film, 1996)(tammetrajlı bədii televiziya filmi)(rol: Məcnun)
5. Ailə (film, 1998)(tammetrajlı bədii film)(rol: İqor)
6. Hot Dog (film, 1998) (qısametrajlı bədii film)
7. Bəyaz həyat (film, 2003)(bədii serial)(rol: Zaur)
8. Biz sizə müharibə elan edirik (film, 2011)
9. Zabit şərəfi (film, 2015) (qısametrajlı bədii film) (rol: Qara)
10. Köhnə çamadanlar (film, 2022)

İstinadlar
----------

1. 1 2 3  "Aqil M.Quliyevlə müsahibə" (az.). Oxu.az. 25 sentyabr 2013. 2017-10-23 tarixində arxivləşdirilib. İstifadə tarixi: 2017-10-26.

Xarici keçidlər
---------------

* Aqil M. Quliyevin YouTube kanalı
* "Eskobar" filmi Azərbaycan dilində
**Arif İmaməli oğlu Axundov** ({{DVTY}} şablonu boşdur ) — Azərbaycan dövlət xadimi, Azərbaycan SSR Nazirlər Sovetinin işlər müdiri (1980–1986), Azərbaycan SSR Ali Sovetinin X və XI çağırış deputatı.

Həyatı
------

Arif İmaməli oğlu Axundov 1926-cı ildə Quba şəhərində fəhlə ailəsində anadan olmuşdur. 1944-cü ildən 1947-ci ilədək Sovet Ordusu sıralarında hərbi xidmət keçmişdir. 1948-ci ildən fabrik-zavod təhsili və sənət məktəblərində tərbiyəçi, direktorun siyasi kütləvi iş üzrə köməkçisi olmuşdur. Azərbaycan Dövlət Universitetini bitirmişdir. 1958-ci ildən Azərbaycan Kommunist Partiyası Dzerjinski və Lenin rayon və Bakı şəhər komitələrinin təlimatçısı olmuş, Bakı Şəhər Partiya-Dövlət Nəzarəti Komitəsində inspektor vəzifəsində çalışmışdır.

Arif Axundov 1963–1971-ci illərdə Azərbaycan KP Qaradağ Rayon Komitəsinin ikinci katibi, Qaradağ Rayon Zəhmətkeş Deputatları Soveti İcraiyyə Komitəsinin sədri olmuşdur. 1971-ci ildən 1980-ci ilədək Bakı Şəhər Xalq Deputatları Soveti İcraiyyə Komitəsi sədrinin müavini, 1980-ci ildən həyatının sonunadək Azərbaycan SSR Nazirlər Sovetinin işlər müdiri vəzifələrində işləmişdir.

Arif Axundov 1955-ci ildən Sovet İttifaqı Kommunist Partiyasının üzvü olmuş, X və XI çağırış Azərbaycan SSR Ali Sovetinin deputatı seçilmişdir. Azərbaycan Kommunist Partiyası Mərkəzi Komitəsinin üzvlüyünə namizəd olmuşdur. "Qırmızı əmək bayrağı", "Xalqlar dostluğu" ordenləri, SSRİ medalları, Azərbaycan SSR Ali Soveti Rəyasət Heyətinin fəxri fərmanları ilə təltif edilmişdir.

Arif Axundov ağır xəstəlikdən sonra 1986-cı il iyunun 23-də 60 yaşında vəfat etmişdir. II Fəxri Xiyabanda dəfn olunmuşdur.

İstinadlar
----------

1. 1 2 3 4  А. И. Ахундов // Коммунист. № 146 (20017). 24 ијун 1986-ҹы ил. С. 3.
2. 1 2  Ахундов Ариф Имамәли оғлу // Азәрбајҹан ССР Али Советинин депутатлары. Он биринҹи чағырыш. Бакы: Азәрбајҹан ССР Али Совети Рәјасәт Һеј'әтинин нәшри. 1985. С. 42.

| ⛭Bakı şəhəri Qaradağ rayonunun rəhbərləri |
| --- |
| Azərbaycan SSR | 

|  |  |
| --- | --- |
| Rayon Partiya Komitəsininbirinci katibləri | 
* İqor Boqdanov (1959–1965)
* Valentin Boqoslovski (–1975)
* Kamal Abdullayev (1975–1982)
* Aleksandr Bolotin (1983–)

 |
| Rayon Xalq Deputatları Sovetiİcraiyyə Komitəsinin sədrləri | 
* Qasım Qasımov (1946–1952)
* Arif Axundov (–1971)
* Atakişi Quliyev (1985–1991)

 |

 |
| AzərbaycanRespublikası | 

|  |  |
| --- | --- |
| Rayon İcra Hakimiyyətibaşçıları | 
* Aleksandr Qolubev (–1992)
* Bəybala Əbilov (1992–1993)
* Elxan İsgəndərov (1993–1995)
* Yaqub Əliyev (–2005)
* Hüseyn İsrafilov (2005–2010)
* Süleyman Mikayılov (2010–)

 |

 |
| *Qeyd 1: Qaradağ rayonu 7 may 1923-cü ildə Mikoyan rayonu adı ilə təşkil olunmuşdur. Rayonun adı 1937-ci ildə Molotov rayonu, 1956-cı ildə Qaradağ rayonu, 1963-cü ildə Əzizbəyov rayonu və 1966-cı ildə yenidən Qaradağ rayonu olaraq dəyişdirilmişdir. 11 fevral 1940-cı ildə Ələt rayonu, 26 aprel 1945-ci ildə Korgöz rayonu ləğv edilərək Mikoyan rayonuna birləşdirilmişdir. 4 dekabr 1956-cı ildə Duvannı rayonu ləğv edilərək Qaradağ rayonuna birləşdirilmişdir.Qeyd 2: Xalq Deputatları Soveti 1977-ci ilədək Zəhmətkeş Deputatları Soveti adlanmışdır.* |
**Modula-2**  — 1977–1985-ci illərdə Niklaus Virt tərəfindən işlənib hazırlanmış yüksək səviyyəli modullu proqramlaşdırma dili. Pascal dilinin əsasında yaradılmış Modula-2 proqramlaşdırmanın modulluğunu, verilənlərin mücərrədləşdirilməsinin dəstəklənməsi vasitələrini təmin edir, ancaq bəzi standart funksiyalara və prosedurlara malikdir.

Modula-2 dilində hazırlanmış proqram modullar yığınından ibarətdir ki, onların da hər biri ayrılıqda kompilyasiya oluna bilər. Bu zaman proqram modulu iki hissəyə ayrıla bilər (ancaq bu vacib deyil): təyinetmələr modulu və reallaşdırma modulu. Təyinetmələr modulu, modulun xarici interfeysidir, yəni xarici modulların istifadə edə bilməsi üçün onun eksport etdiyi konstatların, dəyişənlərin, tiplərin, prosedur və funksiyaların başlıqlarının yığınıdır. Reallaşdırma modulu proqram kodundan, o cümlədən təyinetmələr modulunda sadalananların konkret təsvirindən ibarətdir. Məsələn, təyinetmələr modulunda hər hansı tipin yalnız adı göstərilə bilər, onun tam strukturu isə reallaşdırma modulunda verilə bilər. Bu halda xarici modullar həmin tipin qiymətlərini yarada, onunla işləyən prosedur və funksiyaları çağıra, dəyişənləri mənimsədə bilər, ancaq qiymətlərin strukturuna birbaşa erişə bilməz, çünki bu struktur təyinetmələr modulunda təsvir olunmayıb. Əgər təyinetmələr modulunda bu tipin strukturunu təsvir etsək, ona erişmək mümkün olacaq. Modula-2 dilində qlobal səviyyəli modullarla yanaşı, lokal modullar da yaratmaq olur.

Modula-2 dilinin özündə giriş-çıxış vasitələri yoxdur, bunun əvəzində konkret sistemlər üçün nəzərdə tutulmuş kitabxana modullarından istifadə olunur. Ancaq adi hallar (klaviaturadan daxiletmə, faylların oxunub-yazılması) üçün zəruri funksiyalardan ibarət standart giriş-çıxış kitabxanaları da vardır.
Modula-2 dili struktur baxımından çox sadədir, onda cəmi 40 ehtiyatda saxlanmış söz (RESERVED WORD) vardır (müqayisə üçün, Ada dilində belə sözlərin sayı 63-dür). Dilin hərtərəfli təsviri 40 səhifədən ibarətdir (PL/1 dilinin tam təsvirinin qısaldılmış variantı təxminən 200 səhifə tutur).
Modula-2 dili registrdən asılıdır, yəni identifikatorların adlarında kiçik və böyük hərflərin fərqi var. Bütün açar sözlər yuxarı registrdə yazılmalıdır. 

MODULE Hello;  

FROM STextIO IMPORT WriteString;  

BEGIN  

  WriteString("Hello World!");  

END Hello.

Ədəbiyyat
---------

* İsmayıl Calallı (Sadıqov). İnformatika terminlərinin izahlı lüğəti. Bakı: 2017, "Bakı" nəşriyyatı, 996 s.

1. ↑  *Wirth N.* Programming in Modula-2, Programmieren in Modula-2. / red. İsveçrə Federal Texnologiya İnstitutu 1982. ISBN 978-3-642-96717-7, 978-3-642-96719-1, 978-3-540-12206-7, 978-0-070-65178-4, 978-3-642-96878-5, 978-3-540-15078-7, 978-0-387-15078-9, 978-3-642-83567-4 doi:10.1007/978-3-642-96717-7
2. ↑  .
**Krishnamacharyulu Dasaradhi** (22 iyul 1925–1987) — Hindistan şairi və siyasi aktivist idi.

O Khammam rayonunda dairəsində Manukota Taluqa-da Chinnaguduru-da orta Vaishnava sinfi ailəsinə (Vaikhaanasa Bramini) doğuldu. O Teluqu dilində, Sanskritdə, Tamil dillərdə və puranalarda (mifologiya) böyük alim idi.

Təhsil
------

O Khammam Government Orta Məktəbindən ali məktəbə daxil oldu, ancaq Heydərabad Krallığında despotik Nizam Müsəlman idarəsine qarşı hərəkətə qoşulmaq üçün ali təhsilin ideyasından imtina etdi.

Fəallıq
-------

Sol Andhra Mahasabha hərəkətində könüllü kimi, Dasaradhi kütləni maarifləndirmək üçün Telangana-da kəndə kənddən səyahət etdi. Mahatma Gandhi və Kandukuri Veeresalingam ona təsir göstərdilər. Dostlarının çoxu sollar və kommunist inqilabçıları idi.

Poeziya
-------

O tələbə olaraq poeziyanı həmin gənc yazmağa başladı. Poeziyası inqilabçı idi və Karl Marksın kommunist ideologiyasının təsiri altında idi. Tapdanmış, kasıb, istismar edilen, işçilər poeziyada onun mövzuları idi. O inadla güman etdi ki, kapitalist, feodal və Müsəlman qaydasının altında despotik cəmiyyət demokratiyaya və bərabərliyə güzəştə gedərdilər.

Britaniya qaydasından Hindistanın Müstəqilliyindən sonra 1947-ci ildə, çoxlu müstəqil krallıq və Knyazlıqlar formalaşdırılmış Hindistan İttifaqına qoşuldular. Hər halda, o vaxtkı hökmdar (xətkeş) Mir Osaman Əli Xanın mütləqiyyət idarəsinin altında Heydərabad Dövləti Ştatı İttifaqa qoşulmadı. Mir Osaman Əli Xan Mazlis Ittehadul Muslimeen Party tərəfindən edilmiş cinayətkarlıqları idarə etməyi pis vəziyyətdə qoydu. İndiki zamanda, Swamy Raamaanandateerdha-nın liderliyinin altında Dövlət Konqresi Partiyası despotik Müsəlman qaydasına qarşı hərəkətə çağırdı. Minlərlə adam bu zəngə cavab vermək və satyagraha-da (mülki itaətsizlik) iştirak etmək ilə həbsxanaya salındı.
**Pavl Kramerin villası** — Rostov-na-Donu şəhərində yerləşən, 1910-cu illərdə neoklasizm stilində inşa edilmiş villa. Villa tacir P. İ. Kramerə məxsus olmuşdur. Bina 1997-ci ildə yerli əhəmiyyətli arxitektur abidə elan edilmişdir.. 2000-ci illərdə binada Rostov İctimai toplantı restoranı yerləşirdi.

Tarixi
------

Villa Pavl İvanoviç Kramer tərəfindən 1914-cü ildə inms edilmişdir. O, incəsənət əşyalarını toplayan biridi kimi tanınırdı.

Vətəndaş müharibəsi zamanı Kramer Rostov şəhərini tərk etmişdir. Onun topladığı şəkillər vilayət incəsənət muzeyinə dövr edilmişdir. Kramer villası isə milliləşdirilmişdir. 1920-ci illərdə binada rayon əhəmiyyətli müəssisə yerləşirdi. Böyük Vətən müharibəsindən sonra binada sağlıq ocağı yerləşirdi.

1982-ci ildə bina rekonstruksiya edilmişdir. Təmir proyektinin müəllifi arxitektor N. A. Serqeev və V. A. Korolyov olmuşdur. Təmirdən sonra bina yazıçılar və bəstəkarlar binası kimi istifadə edilmişdir. 1990-cı illərdə bina təmirə ehtiyac duyurdu. Bu problemi həll etməkdən ötrü onu müxtəlif təyinatlar məqsədi ilə icarəuə verilmişdir. 1990-cı illərin ortalarında burada kitabxana açmağı qərarlaşdırırlar. 1999-cu ildə bina Rostov vilayət rəhbərliyinin səyi nəticəsində təmir edilmişdir. Bu dəfə arxitektor Q. Şevçenko olmuşdur. Bu dəfə pəncərələr dəyişdirilmiş, dam örtüyü yenilənmişdir. Bundan sonra isə binada Rostov İctimai toplantı restoranı yerləşirdi.

Arxitektura
-----------

İki mərtəbədən ibarət olan ərazinin daxilində yerləşir. Bina neoklassizm stilində inşa edilmişdir. Villanın mərkəzindı zal və qonaq otağı yerləşir. Ətrafında kabinetlər, yaşayış otaqları və xidmət otaqları yerləşir. 1982-ci ildə şərq qanadında aparılan təmir zamanı bir mərtəbəli tikili əlavə edilmişdir. İkinci mərtəbədə kamin vardır.

İstinadlar
----------

1. ↑  "Об объявлении недвижимых памятников истории и культуры города Ростова-на-Дону под охраной органов местного самоуправления". zakon.7law.info. 2016-03-05 tarixində orijinalından arxivləşdirilib. İstifadə tarixi: 2013-11-24.
2. ↑  "Собрание". tourism.rostov-gorod.ru. 2013-12-02 tarixində orijinalından arxivləşdirilib. İstifadə tarixi: 2013-11-23.
**Abbas Əsgər oğlu Abbasov** (1928, Kəmərli, Qazax rayonu – 2009, Bakı) — Alim, Texnika elmləri doktoru, Azərbaycan Dövlət Neft Akademiyasının Ali riyaziyyat kafedrasının professoru (1977–2009), Özbəkistanın "SredazNİİqaz" İnstitutunda elmi işlər üzrə direktor müavini (1968–1970). Bir neçə medal, fəxri fərman və diplomlarla təltif olunmuşdur.

Həyatı və elmi fəaliyyəti
-------------------------

Abbas Abbasov 1928-ci ildə Qazax rayonunun Kəmərli kəndində anadan olmuşdur. 1944-cü ildə Kəmərli kənd orta məktəbini bitirmiş və orta məktəbi bitirdikdən sonra 1949-cu ilə qədər Kəmərli və Körpülü kəndlərinin orta məktəblərində riyaziyyat və fizika fənlərini tədris etmişdir.

1949–1954-cü illərdə Azərbaycan Sənaye İnstitutunun (indiki Neft və Sənaye Universiteti) Neft-mədən fakültəsində təhsil almış və dağ mühəndisi ixtisasına yiyələnmişdir. İnstitutu bitirdikdən sonra əmək fəaliyyətini Azərbaycan Milli Elmlər Akademiyasının Neft Ekspedisiyasında kiçik elmi işçi kimi davam etdirmişdir. Ekspedisiya Azərbaycan Elmi-Tədqiqat İnstitutu ilə birləşəndən sonra elmi fəaliyyətini həmin institutda davam etdirmişdir.

1958-ci ildə dissertasiya müdafiə edərək texnika elmləri namizədi elmi adı almışdır. 1960-cı ildə Ukraynanın "UkrNİİproekt" institutunda baş elmi işçi vəzifəsində işləmişdir

1960–1968-ci illərdə Azərbaycan Mili Elmlər Akademiyasının Dərin Neft və Qaz Yataqları problemləri institutunda baş elmi işçi və laboratoriya müdiri vəzifələrində çalışmışdır.

1960-cı ildə doktorluq dissertasiyası müdafiə edərək texnika elmləri doktoru elmi dərəcəsi almışdır. 1970-ci ildə isə ona professor elmi rütbəsi verilmisdir.

1968–1970-ci illərdə Özbəkistanın "SredazNİİqaz" İnstitutunda elmi işlər üzrə direktor müavini, 1970–1977-ci illərdə Azərbaycan Milli Elmlər Akademiyasının Dərin neft və qaz yataqları problemləri, sonradan isə Kibernetika institutunda laboratoriya müdiri vəzifələrində işləmişdir.

Abbas Abbasovun sonrakı əmək fəaliyyəti Azərbaycan Dövlət Neft Akademiyası ilə bağlıdır.

1977-ci ildən ömrünün axırına qədər bu ali təhsil müəssisəsinin Ali riyaziyyat kafedrasında professor kimi elmi və pedaqoji fəaliyyətini davam etdirmişdir.

100-dən çox elmi əsərin, o cümlədən üç monoqrafiya, bir metodik rəhbərlik və bir dərsliyin müəllifidir. Əsərləri Respublikamızda və xaricdə çap olunmuşdur. Onun rəhbərliyi ilə 20-dən çox elmlər namizədi yetişmisdir.

2009-cu ildə Bakıda vəfat etmişdir.

Təltif və mükafatları
---------------------

Çoxillik səmərəli elmi və pedaqoji fəaliyyetinə görə bir neçə medal, fəxri fərman və diplomlarla təltif olunmuşdur.

İstinadlar
----------

Mənbə
-----

* Salatın Əhmədli, Rövşən Babanlı. "Qazax mahalının alimləri" (ensiklopedik məlumat). "Günəş" nəşriyyatı. Bakı. 2017. 512 səh.



|  |  |
| --- | --- |
|  | *Alim ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Köhnə muzey** (*alm.* Altes Museum‎) — Almaniyanın paytaxtı Berlində yerləşən bir muzeydir.

Ümumi məlumat
-------------

Memar Karl Fridrix Schinkel tərəfindən neoklassik memarlıq üslubunda hazırlanmış bina 1823-1830-cu illər arasında Prussiya kral ailəsinin sənət kolleksiyasını nümayiş etdirmək üçün inşa edilmiş və 1845-ci ilə qədər kral muzeyi adlandırılmışdır. İkinci Dünya Müharibəsində olduqca ziyan görən bina müharibədən sonra bir müddət istifadə edilməmişdir. 1966-cı ildə bərpa edilən muzeydə qədim əsərlər sərgilənir.

Muzey Berlin şəhərinin Lustgarten adlanan bölgəsində yerləşir və Berlin Şəhər Sarayı və Berlin kafedralına çox yaxındır.

Qalereya
--------

* muzeyin 1830-cu illərdəki halımuzeyin 1830-cu illərdəki halı
* 
* 
*

İstinadlar
----------

1. 1 2  "1828 – Altes Museum, Berlin" (ingilis dili). two.archiseek.com. 24 fevral 2020 tarixində arxivləşdirilib.

Xarici keçidlər
---------------

* Altes Museum at the website of the Berlin State Museums.
* Altes Museum at GreatBuildings.com.
* Altes Museum Arxivləşdirilib 2015-06-03 at the Wayback Machine at Archiseek.com.
* Altes Museum at museum-location.de.
**Anatoli Borisov** (*rus.* Анатолий Викторович Борисов; 14 iyul 1949, Xanlar) – Sovet və rus fiziki, Lomonosov adına Moskva Dövlət Universitetinin professoru

Bioqrafiya
----------

Moskva Dövlət Universitetinin fizika fakültəsini fərqlənmə diplomu ilə bitirib (1972). Fizika-riyaziyyat elmlər namizədi (1976). Namizəd dissertasiyasının mövzusu: "Güclü sahələrdə sinxrotron şüalanma". 1992-ci ildə fizika-riyaziyyat elmləri doktoru olub. Onun doktorluq dissertasiyasının mövzusu "Güclü xarici sahələrdə fermiyonlar və bozonların qarşılıqlı əlaqələrinin təsiri" olub. 1997-ci ildə Moskva Dövlət Universitetinin fizika fakültəsinin nəzəri fizika kafedrasının professoru olub.

Elmi fəaliyyət
--------------

Onun elmi maraq sahəsi elementar zərrəciklər fizikası olub.

O, sinxrotron şüalanma nəzəriyyəsini və super güclü maqnit sahəsində elektron-pozitron cütlərinin yaradılması və yox edilməsinin tək foton proseslərini qurdu. O, qütbləşmə effektlərini nəzərə alaraq, birləşmə sabitində daha yüksək sıralarda xarici elektromaqnit sahələrində elektrodinamik proseslərin nəzəriyyəsini işləyib hazırladı. O, xarici maqnit sahəsində hərəkət edən hissəciyin cüt yüklü hissəciklərin (bozonlar və fermiyonlar) əmələ gəlməsi proseslərini tədqiq etmişdir. Xarici elektromaqnit sahələrində hərəkət edən kütləvi Dirak və Mayorana neytrinolarının elektromaqnit xüsusiyyətlərini təhlil etdi və mümkün astrofizik təsirləri göstərdi. Mayorana neytrinolarının nadir mezon parçalanmalarında və gələcək superkollayderlərdə mümkün olan dərin qeyri-elastik proton-proton və lepton-proton səpilmə proseslərində mümkün təsirlərini araşdırdı.

O, 1985-ci ildə "gərgin sahələrdə kvant hissəcikləri" sahəsi üzrə müxtəlif təhsil müəssisələrində leksiyalar söyləmişdir.

Əsərləri
--------

### Kitabları

1. A. A. Sokolov, İ. M. Ternov, V. Ç. Jukovski, A. V. Borisov. "Kvant elektrodinamika" – 1983, 312 səh.
2. A. A. Sokolov, İ. M. Ternov, V. Ç. Jukovski, A. V. Borisov. "Kalibrləmə sahələri" – 1986, 260 səh.
3. A. V. Borisov. "Kvant mexanikasının əsasları" – 1999, 88 səh.

Xarici keçidlər
---------------

* Moskva Dövlət Universitetinin nəzəri fizika kafedrasında A. Borisovun şəxsi səhifəsi
* Kişinyovda fizika məktəbi
* Fotoqrafiya (üst sıra, təyyarənin solundan 5-ci)